ആരക്കുഴ

കേരളത്തിലെ മൂവാറ്റുപുഴ പട്ടണത്തിൽ നിന്ന് 6 കിലോമീറ്റർ ദൂരെ സ്ഥിതി ചെയ്യുന്ന, ആരക്കുഴ ഗ്രാമപഞ്ചായത്തിന്റെ ഭാഗമായെ ഒരു ചെറിയ ഗ്രാമമാണ് ആരക്കുഴ. എസ്. എച്ച് 41 പാത ആരക്കുഴയെ മൂവാറ്റുപുഴ, കൂത്താട്ടുകുളം എന്നീ പട്ടണങ്ങളുമായി ബന്ധിപ്പിക്കുന്നു. ആരക്കുഴയിൽ നിന്ന് 6 കിലോമീറ്റർ അകലെയുള്ള ഇന്ത്യയിലെ പൈനാപ്പിൾ സിറ്റിയായി അറിയപ്പെടുന്ന വാഴക്കുളവുമായി ആരക്കുഴ ഗ്രാമത്തെ ബന്ധിപ്പിക്കുന്നത് മൂഴി പാലം ആണ്. മെയിൻ സെൻട്രൽ റോഡിന്റെ (എം.സി. റോഡിന്റെ) സമാന്തര പാതയായ കൂത്താട്ടുകുളത്തേക്ക് നയിക്കുന്ന എസ്എച്ച് 41 പാതയോരത്താണ് ഇത് സ്ഥിതി ചെയ്യുന്നത്. സെന്റ് മേരീസ് ഹൈസ്കൂളും സെന്റ് ജോസഫ്സ് ഗേൾസ് സ്കൂളുമാണ് ആരക്കുഴയിലെ ഏറ്റവും പഴയ ഹൈസ്കൂളുകൾ. സെന്റ്. മേരിസ് ഫോറെൻ ചർച്ച്, മലേക്കുരിശ്   ദേവാലയം എന്നീ രണ്ട് ക്രിസ്ത്യൻ തീർത്ഥാടന കേന്ദ്രങ്ങളും ആരക്കുഴയിൽ സ്ഥിതിചെയ്യുന്നു. ഈസ്റ്ററിന് ശേഷമുള്ള ആദ്യ ഞായറാഴ്ചയാണ് ഇവിടുത്തെ പ്രധാന ഉത്സവം.

 ചരിത്രം 
ലഘുചിത്രം|122x122ബിന്ദു|മാർ വർഗീസ് പയ്യപ്പിള്ളി പാലക്കാപ്പിള്ളി
സിറിയൻ കത്തോലിക്കാ ക്രിസ്ത്യാനികളുടെ വലിയൊരു സമൂഹം ഈ ഗ്രാമത്തിൽ വസിക്കുന്നു. മാർത്തമറിയം സീറോ-മലബാർ കാത്തലിക് ഫൊറോന പള്ളിക്ക് ഈ പ്രദേശത്തെ ജനങ്ങളുടെ ജീവിതത്തിൽ ഒരു സുപ്രധാന പങ്കുണ്ട്. ഗ്രാമത്തിലെ സെന്റ് തോമസ് ക്രിസ്ത്യാനികളുടെ ചരിത്രം 1,500 വർഷത്തിലേറെ പഴക്കമുള്ളതാണ്. പഴയ തിരുവിതാംകൂർ രാജ്യത്തിന്റെ ഭാഗങ്ങളായ കോതമംഗലം, വാഴക്കുളം, ആരക്കുഴ, മൈലാക്കൊമ്പ്, നാഗപ്പുഴ, മുതലക്കോടം എന്നിവ ഉൾപ്പെടുന്ന ഈ പ്രദേശത്ത് വളരെ പഴയ ചില സിറിയൻ പള്ളികളും സ്ഥിതിചെയ്യുന്നു. ടിപ്പുവിന്റെ പടയോട്ടക്കാലത്ത് കുടിയേറ്റക്കാരായ നിരവധി സിറിയൻ ക്രിസ്ത്യാനികൾ ഉൾപ്പെട്ട ഒരു പുരാതന സിറിയൻ ക്രിസ്ത്യൻ കേന്ദ്രമായിരുന്നു ഇത്. ബഹുമാനപ്പെട്ട മാർ വർഗീസ് പയ്യപ്പിള്ളി പാലക്കാപ്പിള്ളി ആരക്കുഴയിലെ മാർത്തമറിയം പള്ളിയുടെ ഇടവക വികാരിയായി (1920–22) സേവനമനുഷ്ഠിച്ചിട്ടുണ്ട്. അദ്ദേഹത്തിന്റെ ഭരണകാലത്താണ് ഗ്രാമത്തിൽ സെന്റ് മേരീസ് സ്കൂൾ അദ്ദേഹം ആരംഭിച്ചു.Payyappilly Palakkappilly Varghese Kathanar  മീൻകുന്നം സെന്റ് ജോസഫ്സ് സീറോ-മലബാർ കാത്തലിക് പള്ളി നിർമ്മിക്കുന്നതിനായി എം.സി.റോഡിൽ 12 ഏക്കർ (49,000 ചതുരശ്ര മീറ്റർ) ഭൂമിയും അദ്ദേഹം അക്കാലത്ത് വാങ്ങി.Payyappilly Palakkappilly Varghese Kathanar 

നിരവധി കുടുംബങ്ങൾ കാർഷിക ഭൂമി തേടി കേരളത്തിന്റെ വിവിധ ഭാഗങ്ങളിലേക്കും പ്രധാനമായും മലബാറിലേക്കും ഹൈറേഞ്ച് മേഖലകളിലേയ്ക്കും ഇവിടെനിന്ന് കുടിയേറിയിട്ടുണ്ട്.

 ഇതും കാണുക 

 മൂവാറ്റുപുഴ
 തൊടുപുഴ
 കോതമംഗലം
 എറണാകുളം
 മൈലാക്കൊമ്പ്
 പുത്തഞ്ചിറ

 അവലംബം 

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata